钦定古今图书集成/明伦汇编/氏族典/第512卷 > 《廖用贤尚友录》 > 卓得庆
## 钦定古今图书集成/明伦汇编/氏族典/第512卷 > 《廖用贤尚友录》 > 卓得庆

按《万姓统谱》，得庆字善夫，号乐山。登绍定五年甲科，
教授道州。历官秘书著作郎。以忤贾似道，出知漳州，
平会寇，召还，授兵部郎中，迁大理卿。景炎二年，除右
文殿修撰、户部尚书。是年，元兵逼城，得庆与家人诀
曰：“柱倾维绝，虽千百年何益！宁前一尺，毋却一寸。与
其藏沟洫而生，曷若守家庙而死。”俄甲士至，执得庆
并二子规权杀之，年七十二。黄仲元铭其墓，称为“忠
孝父子。”得庆早以词赋名，晚深于《易》。仲子准，承直郎、
监福州。